b'\n_START_ARTICLE_\nPhilip Holm\n_START_SECTION_\nSeuraura\n_START_PARAGRAPH_\nHolm on Huddinge IK:n kasvatti. H\xc3\xa4n siirtyi juniorina sittemmin Djurg\xc3\xa5rdens IF:\xc3\xa4\xc3\xa4n, jossa Holm voitti kauden 2006\xe2\x80\x932007 p\xc3\xa4\xc3\xa4tteeksi U16 SM:n mestaruuden. Kaudeksi h\xc3\xa4n siirtyi Nacka HK:hon kaudeksi 2008\xe2\x80\x932009, jolloin Holm nousi seuran J20-junioreiden varakapteeniksi. H\xc3\xa4n debytoi samalla kaudella my\xc3\xb6s miesten peleiss\xc3\xa4 pelattuaan Nackassa yhden ottelun Ruotsin kolmanneksi korkeimmalla sarjatasolla Hockeyettanissa. Kaudella 2009\xe2\x80\x932010 Holm oli tehoilla 7+18=25 seuran J20-junioreiden tehokkain puolustaja ja kolmanneksi paras pistemies. H\xc3\xa4n pelasi Nackan miesten joukkueessa 33 runkosarjaottelua tehopistein 6+6=12._NEWLINE_Kaudeksi 2010\xe2\x80\x932011 Holm palasi Djurg\xc3\xa5rdeniin, jossa h\xc3\xa4n voitti kauden p\xc3\xa4\xc3\xa4tteeksi J20 SuperElitin pronssia. Holm debytoi my\xc3\xb6s seuran Elitserien-joukkueessa. H\xc3\xa4n esiintyi ensimm\xc3\xa4isess\xc3\xa4 ja kauden ainoaksi j\xc3\xa4\xc3\xa4neess\xc3\xa4 Elitserien-ottelunsaan 3. maaliskuuta 2011 Skellefte\xc3\xa5 AIK:ta vastaan, mutta extrapelaajaksi merkitty Holm j\xc3\xa4i ottelussa kuitenkin ilman peliaikaa. Helmikuussa 2011 Holm teki Djurg\xc3\xa5rdenin kanssa kaksivuotisen Elitserien-sopimuksen. _NEWLINE_Varsinaisella tulokaskaudellaan 2011\xe2\x80\x932012 Holm teki 50 runkosarjaottelussa tehot 2+2=4 ja kymmeness\xc3\xa4 playoff-ottelussa kaksi sy\xc3\xb6tt\xc3\xb6pistett\xc3\xa4. H\xc3\xa4n sai ensimm\xc3\xa4iset j\xc3\xa4\xc3\xa4aikansa Elitserieniss\xc3\xa4 runkosarjan avauskierroksella 15. syyskuuta 2011 HV71:t\xc3\xa4 vastaan. Ensimm\xc3\xa4isen Elitserien-maalinsa Holm teki 4. lokakuuta 2011 vieraissa Skellefte\xc3\xa5 AIK:ta vastaan. Djurg\xc3\xa5rden putosi kauden p\xc3\xa4\xc3\xa4tteeksi HockeyAllsvenskaniin. Kaudella 2012\xe2\x80\x932013 Holm voitti joukkueen sis\xc3\xa4isen tehotilaston lukemalla +19, kuten my\xc3\xb6s nousukarsinnoissa lukemalla +4. Huhtikuussa 2013 h\xc3\xa4n teki Djurg\xc3\xa5rdenin kanssa vuoden mittaisen jatkosopimuksen. Kaudella 2013\xe2\x80\x932014 Holm jakoi joukkueen sis\xc3\xa4isen tehotilaston voiton Steve Savianon ja Robin Norellin kanssa lukemalla +10. H\xc3\xa4nen kautensa p\xc3\xa4\xc3\xa4ttyi kuitenkin runkosarjan lopulla loukkaantumiseen. Djurg\xc3\xa5rden nousi kauden p\xc3\xa4\xc3\xa4tteeksi takaisin SHL:\xc3\xa4\xc3\xa4n (ent. Elitserien). Toukokuussa 2014 Holm teki Djurg\xc3\xa5rdenin kanssa kaksivuotisen jatkosopimuksen._NEWLINE_Kaudeksi 2016\xe2\x80\x932017 Holm siirtyi kaksivuotisella sopimusella V\xc3\xa4xj\xc3\xb6 Lakers HC:hen. H\xc3\xa4n oli joukkueen tehokkain puolustaja tehoilla 4+17=21, joilla Holm sijoittui SHL:n puolustajien pistep\xc3\xb6rssiss\xc3\xa4 yhdeks\xc3\xa4nneksi. H\xc3\xa4n voitti my\xc3\xb6s koko liigan tehotilaston lukemalla +24._NEWLINE_Toukokuussa 2017 NHL-varaamaton Holm teki vuoden mittaisen tulokassopimuksen Vancouver Canucksin kanssa. Syksyn harjoitusleirin p\xc3\xa4\xc3\xa4tteeksi seura l\xc3\xa4hetti h\xc3\xa4net AHL-joukkue Utica Cometsin vahvuuteen.\n_START_SECTION_\nMuuta\n_START_PARAGRAPH_\nHolmin isoveli Joachim pelaa Ruotsin nelj\xc3\xa4nneksi korkeimmalla sarjatasolla HockeyTv\xc3\xa5an-joukkue Segeltorps IF:ss\xc3\xa4.'